laion/Wikipedia-Exotic huggingface dataset:
בית החולים בית בלב

בית החולים בית בלב הוא בית חולים שיקומי הממוקם במערב ראשון לציון. את בית החולים מפעילה רשת בתי האבות "בית בלב" שהיא חלק מקבוצת מכבי שירותי בריאות, בית החולים מכיל מעל ל-420 מיטות אשפוז, כולל כ-13 מחלקות ואף מכון אשפוז יום ובריכה טיפולית. עלות הקמת בית החולים הייתה כ-200 מיליון דולר שאומנם אינם מכספי משרד הבריאות אבל באישורו של המשרד. מלבד זאת מכיל גם מערכות אלקטרו-מכניות, חניון מכוניות ומכון אמבולטורי לבאים לבית החולים. סך שטח בית החולים הוא כ-25,000 מ"ר. אדריכל בית החולים הוא דב קורן, בית החולים ממוקם ברחוב משה שרת, שבמערב ראשון לציון. בית החולים משמש בעיקר חולים הנמצאים בתהליך אשפוז המשכי. במרץ 2019 פורסם כי חברה בשם אפקון בניה אשר מתפקדת כחברת בת של החברה אפקון החזקות חתמה על הסכם עם רשת בתי האבות בית בלב על ההסכם להקמת בית החולים. בתחילת אפריל 2019 התקיימו דיונים בוועדה של משרד הבריאות, את הוועדה הקים מנכ"ל משרד הבריאות, משה בר סימן טוב ובה נידון על המשבר והעומס שקיים במחלקות הפנימיות, פתרונה של בעיית העומס תהיה הקמת בית החולים אשר תקל משמעותית על תפקוד המחלקות הקיימות. באפריל 2019, הונחה אבן הפינה והחלה בניית בית החולים. ביוני 2022 נפתח בית החולים. בית החולים עדי נגב בית החולים בית רבקה מכבי שירותי בריאות אתר האינטרנט הרשמי של בית החולים בית בלב מיטל יסעור בית-אור, בי"ח שיקומי ייפתח בראשון לציון, באתר ישראל היום, 3 באפריל 2019 בית חולים גריאטרי בית בלב – ראשון לציון, באתר חברת ערן שרגא – ניהול ופיתוח נדל"ן אפקון תקים מרכז רפואי גריאטרי יחד עם "בית בלב", באתר חדשות ספונסר "נותנים מעטפת מלאה לבני ובנות הגיל השלישי", באתר הארץ, 22 ביוני 2022 Amanda Klahr, The elderly deserve a chance at rehab, The Jerusalem Post, ‏25 ביוני 2022 (באנגלית)
אלכסנדר מרשל

אלכסנדר מרשל (ברוסית:‏ Александр Маршал; נולד ב-7 ביוני 1957) הוא זמר וגיטריסט רוסי. אלכסנדר מינקוב נולד בכפר במחוז קרסנודר למשפחת טייס קרב. הוא התחיל לנגן בגיטרה בגיל שבע. בשנת 1974 אלכסנדר החל ללמוד בבית הספר לטייסים והקים בה להקה. תוך זמן קצר הוא הבין שקריירה צבאית לא מתאימה לו, אך לא הצליח להשתחרר מהצבא והמשיך את השרות כחייל. בהיותו לומד בבית הספר צבאי הוא זכה לכינוי "מרשל". בתחילת שנות ה-80 של המאה ה-20 אלכסנדר מרשל הגיע למוסקבה וניגן במסעדות. באותה תקופה הוא קיבל הזמנה להשתתף בלהקה פארק גורקוגו. לאחר חזרות של מספר שנים הלהקה נסעה לסיבוב הופעות בארצות הברית. התכנון היה לחזור לרוסיה] תוך מספר חודשים, אך הלהקה שהה בארצות הברית במשך חמש שנים. בשנת 1988 הם עשו חוזה עם חברת Polygram. פרנק זאפה סידר ללהקה מספר הופעות. בשנת 1989 הוצאה אלבום Gorky Park ששירים ממנו נכללו במצעד הפזמונים של בילבורד. אלבום נוסף של הלהקה חיזק את הפופולריות שלה והם אף הקים סטודיו להקלטות בלוס אנג'לס. בשנת 1998 אלכסנדר מרשל נפרד מהלהקה והחל להופיע באופן עצמאי. באותה תקופה הוא חזר לרוסיה ומאז הוא מתגורר במוסקבה. אלכסנדר מרשל הוציא 13 אלבומים. הוא זכה 6 פעמים בפרס גרמופון הזהב. בשנת 1998 הוא זכה בפרס "אובציה". מדיה וקבצים בנושא אלכסנדר מרשל בוויקישיתוף אתר האינטרנט הרשמי של אלכסנדר מרשל (ברוסית) אלכסנדר מרשל, ברשת החברתית פייסבוק אלכסנדר מרשל, ברשת החברתית אינסטגרם אלכסנדר מרשל, ברשת החברתית VK אלכסנדר מרשל, סרטונים בערוץ היוטיוב אלכסנדר מרשל, במסד הנתונים הקולנועיים IMDb (באנגלית) אלכסנדר מרשל, באתר אפל מיוזיק (באנגלית) אלכסנדר מרשל, באתר ספוטיפיי אלכסנדר מרשל, באתר Last.fm (באנגלית) אלכסנדר מרשל, באתר MusicBrainz (באנגלית) אלכסנדר מרשל, באתר דיזר אלכסנדר מרשל, באתר Yandex.Music (ברוסית) אלכסנדר מרשל, באתר Discogs (באנגלית) אלכסנדר מרשל, באתר Songkick (באנגלית)
זינסהיים

זינסהיים (בגרמנית: Sinsheim,ˈzɪnshaɪ̯m) היא עיר בדרום מערב גרמניה, העיר היא חלק ממדינת באדן-וירטמברג וממוקמת כ-22 ק"מ דרומית-מזרחית להיידלברג וכ-28 ק"מ צפונה מהיילברון אשר במחוז ריין-נקאר. האזור סביב זינסהיים יושב כבר כ-700,000 לפני הספירה, כפי שמוצג על ידי מציאת המאובן הומו היידלברגנסיס בכפר מאואר, כ-12 ק"מ צפונית לזינשהיים. הרומאים שלטו באזור בין 90 לספירה עד 260 לספירה. העיר הוקמה ככל הנראה בשנת 550 לספירה על ידי האציל הפרנקי, סנו. דבר זה מוזכר לראשונה באופן היסטורי בשנת 770 לספירה בקודקס של קלוזר קלורש. מאז 1192 קיבלה העיירה זכויות עירוניות, פריווילגיה שניתנה לראשונה על ידי היינריך הרביעי, קיסר האימפריה הרומית הקדושה. החל משנת 1910 הוכנסו חשמל וצינורות מים ציבוריים לעיר. מלחמות העולם והשפל הגדול מנעו בתחילת המאה הקודמת מהעיר להתפתח, ורק בשנת 1968 התחברה העיר לאוטובאן אשר חיברה אותה לכבישים ארציים ובינלאומיים. באופן מסורתי הייתה זינסהיים עיירה חקלאית, והכביש המהיר הפך אותה למרכז תעשייתי קטן, אך היא נפגעה בשנים האחרונות עקב מיתון וייבוא חוץ. זינסהיים מורכבת מהעיר עצמה ומ-12 פרוורים עם אוכלוסייה כוללת של 35,442 (נכון לדצמבר 2018). שטחה הכולל 127 קמ"ר. נהר אלזנץ, מוצאו בעיר. האטרקציה התיירותית העיקרית בזינסהיים היא מוזיאון הרכב והטכנולוגיה בזינסהיים שנמצא בפרבר שטיינספורט, המוזיאון מציג אוסף של כלי רכב היסטוריים, במקום מבקרים למעלה ממיליון מבקרים בשנה. בשנת 1989 הוקם באזור יריד סחר המציג אירועים תעשייתיים ופופולריים. ב-19 בספטמבר 2006 הודיע ראש עיריית זינסהיים על אצטדיון שיוקם לא הרחק ממוזיאון הרכב והטכנולוגיה, אצטדיון שיוקם עבור מועדון הכדורגל המצליח ביותר של העיר, הופנהיים. עלות בניית האצטדיון נעמדה בכ-100 מיליון יורו, ותכולתו היא 30,164 מקומות, בנייתו מומנה ברובה על ידי דייטמר הופ, איש עסקים וכדורגלן עבר במחלקת הנוער של המועדון. המועדון ערך הופעת בכורה באצטדיון, "ריין-נקר ארנה", ב-31 בינואר 2009, עם ניצחון 0–2 על אנרגי קוטבוס. אתר האינטרנט הרשמי של זינסהיים סינסהיים (גרמניה), דף שער בספרייה הלאומית זינסהיים, ברשת החברתית פייסבוק מדיה וקבצים בנושא זינסהיים בוויקישיתוף
וולטר פורוורד

וולטר פורוורד (באנגלית: Walter Forward;‏ 24 בינואר 1786 – 24 בנובמבר 1852) היה עורך דין ופוליטיקאי אמריקאי, שכיהן כמזכיר האוצר של ארצות הברית, חבר בית הנבחרים ושגריר בדנמרק. וולטר פורוורד נולד באיסט גרנבי, קונטיקט, שם הוא למד בבתי ספר ציבוריים. לאחר שעבר עם אביו לאורורה, אוהיו, הוא התיישב ב-1803 בפיטסבורג, פנסילבניה. שם הוא למד משפטים וב-1806 הוא התקבל ללשכת עורכי הדין. הוא עסק בעריכת דין בפיטסבורג וגם שימש במשך יותר משנה כעורך העיתון Tree of Liberty. הוא גם היה חבר באספה הכללית של פנסילבניה. ב-1822 נבחר פורוורד לבית הנבחרים של ארצות הברית במקומו של הנרי בולדווין שהתפטר. הוא נבחר מחדש בבחירות שנערכו בסוף אותה שנה, אך כשל בבחירה מחדש ב-1824. הוא היה חבר הוועידה החוקתית של פנסילבניה ב-1837 ולקח חלק חשוב בהקמתה של המפלגה הוויגית בשנות ה-30 של המאה ה-19. פורוורד היה תומך פעיל במסע הבחירות של ויליאם הנרי הריסון וג'ון טיילר בבחירות לנשיאות של 1840. כתגמול לפועלו הוצעה לו משרת התובע של המחוז המערבי של פנסילבניה. הוא דחה את ההצעה, אך במרץ 1841 הוא מונה על ידי הנשיא הריסון כמבקר הראשון של מחלקת האוצר. הוא שימש בתפקיד זה עד ספטמבר אותה שנה, כאשר הוא מונה כמזכיר האוצר על ידי הנשיא טיילר. במהלך כהונתו של פורוורד כמזכיר האוצר, בוטלה מערכת האוצר העצמאית של 1840, וכספי הממשלה הופקדו שוב בבנקים מסחריים. זמן קצר לאחר שפורוורד נכנס לתפקידו, הוא ביקש ממילרד פילמור, אז יושב ראש ועדת המיסוי והתקצוב של בית הנבחרים, להכין תוכנית להעלאת המחירים, כתגובה לירידה רצינית בהכנסות שנגרמה מהבהלה של 1837. הוא גם ביקש שיוכנו תוכניות ל"מועצת אוצר המדינה" כדי לקבל ולהפיץ את ההכנסות מהמכסים, מאחר שמערכת האוצר העצמאית כבר לא הייתה קיימת. באוגוסט 1842 הונהגה מערכת חזקה של הגנת מחירים. עקב חיכוכים מתמידים עם הנשיא החדש טיילר פגמו בכל תקופת תקופת כהונתו כמזכיר האוצר, הוא התפטר בפברואר 1843. לאחר התפטרותו חידש פורוורד את עיסוקו בעריכת דין בפיטסבורג, עד שב-1849 הוא מונה כממונה על היחסים בדנמרק על ידי הנשיא זאכרי טיילור. הוא שב מדנמרק ב-1851 כדי לשמש כשופט בבית המשפט המחוזי של מחוז אלגייני שבפנסילבניה. וולטר פורוורד נפטר בפיטסבורג ב-24 בנובמבר 1852 ונקבר בבית הקברות אלגייני. על שמו נקראו עיירה במחוז זה וספינה של משמר החופים של ארצות הברית. מדיה וקבצים בנושא וולטר פורוורד בוויקישיתוף וולטר פורוורד, באתר המדריך הביוגרפי של הקונגרס של ארצות הברית (באנגלית) וולטר פורוורד, באתר "Find a Grave" (באנגלית) Ackerman, Jan (May 10, 1984). "Town names carry bit of history". Pittsburgh Post-Gazette. p. 1. USCGC FORWARD (WMEC 911) - United States Coast Guard Atlantic Area
עמוס נצר

עמוס נצר (נולד ב-1955) הוא ראש מועצה אזורית זבולון. נצר נולד ברמת יוחנן למשה נצר, מפקד הנח"ל שכיהן גם כראש מועצת זבולון בשנים 1982 עד 1997. סבתו דבורה נצר הייתה חברת כנסת, וסבו שרגא היה פעיל פוליטי. שיחק כשוער בנבחרת ישראל בכדורמים. את שירותו הצבאי עשה בחיל המודיעין והוא מחזיק בדרגת רב-סרן במילואים. נצר היה מרכז משק ומנהל כלכלי בקיבוץ רמת יוחנן, חבר בפורום ראשי המשק בישראל ובהנהלת כדור המים של המועצה. ב-2001 כיהן כמנכ"ל פלרם. בשנת 2009, לאחר התפטרותו של אייל הירדני, מונה למנכ"ל שמיר אופטיקה, בה כיהן כדירקטור חיצוני בשנים 2000 עד 2007. ב-2018 פרש מתפקידו והחליף אותו יגן משה. נצר בעל תואר ראשון בהנדסת תעשייה וניהול מהטכניון ותואר שני בהצטיינות במדיניות ציבורית מאוניברסיטת תל אביב. באוקטובר 2018, התמודד בבחירות לראשות המועצה האזורית זבולון וניצח בסיבוב הראשון אך חסרו לו מספר מועט של קולות לרף 40 האחוזים הנדרשים. בנובמבר 2018, ניצח בסיבוב השני בבחירות מוניציפליות את איתמר שורקי ששימש כממלא מקום וסגן ראש המועצה היוצא דב ישורון. נצר נשוי ואב לארבעה. מתגורר ברמת יוחנן. נוסף לפעילותו הציבורית, הוא עוסק בייצור יין ויוגה. מדיה וקבצים בנושא עמוס נצר בוויקישיתוף ראש המועצה, באתר מועצה אזורית זבולון קרני עם-עד, עמוס נצר מרמת יוחנן נבחר לראשות מועצת זבולון, באתר mynet‏ קיבוץ, 14 בנובמבר 2018 פלרם תעשיות (1990) בע"מ - דוח תקופתי לשנת 2010, עמוד 208
מרק קקון

מרק קקון (נולד ב-24 ביולי 1976) הוא זמר, ראפר, מעבד, מפיק מוזיקלי ומוזיקאי ישראלי. קקון נולד וגדל בקזבלנקה שבמרוקו. למד בבית הספר Lycée Lyautey (אנ'). בשנת 2008 הצטרף לפרויקט של עידן רייכל, תוך שהשתתף בהקלטת אלבום הפלטינה "בין קירות ביתי", ועיבד מוזיקלית את השיר "מינהאר לי משיתי", בביצועו של שמעון בוסקילה, וכן ביצע קולות רקע. כמו כן, השתתף קקון גם בסיבוב ההופעות שליווה את האלבום הנושא את אותו השם כגיטריסט. סיבוב ההופעות זכה להצלחה רבה. ב-2011 יצא האלבום "הביתה, הלוך חזור" הכולל קטעים מתוך סיבוב ההופעות כגיטריסט ומעבד מוזיקלי. ב-2012 השתתף בסרט "הביתה, הלוך חזור, המתעד את טיסתם של הפרויקט לניו יורק כחלק מסיבוב הופעות. עוד באותה השנה, השתתף כנגן גיטריסט באלבומה של בת זוגו, הזמרת ליטל גבאי, "רוצי מהר". ב-2013 יצא האלבום "רבע לשש" של הפרויקט של עידן רייכל, בו משתתף כגיטריסט ונגן כלי הקשה. כמו כן, השתתף גם בסיבוב ההופעות הנלווה לאלבום. בשנת 2014 שימש כגיטריסט באלבומה של להקת "בית הבובות", "רני". ב-2016 השתתף כנגן עוד בלהיטה של יובל דיין, "לילותיי". ב-2018 השתתף בהפקת השיר "A Vida (que a gentle levar)" של הזמר רותם כהן. עוד באותה השנה, כתב את השיר "פריז" בביצוע שמעון בוסקילה בשפה הצרפתית. בינואר 2019 השתתף בשירו של דוד ד'אור, "משהו טוב", תוך שביצע קטע ראפ בצרפתית ובמרוקאית. השיר נכלל באלבומו של ד'אור הנושא את אותו השם. עוד באותו החודש, יצא השיר "Ketero" של הפרויקט של עידן רייכל, מתוך אלבום הסולו של רייכל, "ואם תבואי אליי", בו משתתף כגיטריסט. באוגוסט יצא השיר "שבועיים" של דיקלה, בו הוא גם מבצע קטע ראפ בערבית. השיר, שנכלל באלבומה החמישי של דיקלה "חופשייה", זכה לאהדה רבה בתחנות הרדיו והגיע למקום הראשון במצעד השבועי של מדיה פורסט. כיום, קקון משמע כגיטריסט בלהקתו של חנן בן ארי 2008: בין קירות ביתי 2011: הביתה, הלוך חזור 2013: רבע לשש מרק קקון, באתר AllMusic (באנגלית) מרק קקון, באתר Discogs (באנגלית) מרק קקון, באתר "פזמונט" הפרויקט של עידן רייכל, "בין קירות ביתי", הליקון, 2008 אור ברנע, עידן האילתור, באתר ynet, 23 בספטמבר 2009 בין קירות ביתי, ההופעה, באתר יוסמיוסיק, ‏2009-01-31 טלי ליברמן, הלוך חזור עם רייכל, באתר ynet, 12 בינואר 2013 ליטל גבאי מוציאה אלבום בכורה: "הצעקה של 'הישרדות' ממשיכה לרדוף אותי", באתר ‏מאקו‏, 9 ביוני 2012 שירי הדר, עידן רייכל: "השנה הצלחתי להשתחרר", באתר ynet, 29 בספטמבר 2015 עידן רייכל - רבע לשש ההופעה בקיסריה, אמפי קיסריה, עידן רייכל ביקורת הופעה, יוני 2013, באתר יוסמיוסיק, ‏2013-06-13 מרק קקון, באתר "פזמונט" קוביס, שירת נשים: יובל דיין מרגשת- לילותיי, באתר ערוץ 7, 30 באוגוסט 2016 עמי פרידמן, "צרפוקאי אסלי": שמעון בוסקילה שר על פריז, באתר ynet, 10 במאי 2018 בצרפתית ובמרוקאית: דוד ד'אור משיק סינגל חדש, באתר "סרוגים", 8 בינואר 2019 דוד ד'אור, משהו טוב, אלבום חדש, באתר יוסמיוסיק, ‏2019-03-12 וואלה! תרבות‏, למקרה שפספסתם: צפו במופע המלא של דיקלה באולפן וואלה! NEWS, באתר וואלה, 26 בדצמבר 2019 niv the tool, המצעד השבועי של מדיה פורסט, באתר mediaforest-group
ג'ורג' ביב

ג'ורג' מורטימר ביב (באנגלית: George Mortimer Bibb;‏ 30 באוקטובר 1776 – 14 באפריל 1859) היה פוליטיקאי אמריקאי, שכיהן כמזכיר האוצר ה-17 של ארצות הברית. ג'ורג' ביב נולד במחוז הנסיך אדוארד שבווירג'יניה. ב-1791 הוא סיים את לימודיו בקולג' המפדן-סידני, ובהמשך הוא סיים את לימודיו בקולג' ויליאם ומרי. לאחר מכן הוא למד משפטים, התקבל ללשכת עורכי הדין של וירג'יניה, ועסק שם ובלקסינגטון, קנטקי בעריכת דין. לאחר שעבר לקנטקי באופן קבוע הוא נבחר ב-1806 לבית הנבחרים של המדינה. הוא נבחר מחדש ב-1810 וב-1817. ב-1808 הוא מונה לשופט בבית המשפט לערעורים של קנטקי וב-1810 היה לנשיא בית המשפט. ב-1811 נבחר ביב כסנאטור מטעם קנטקי וכיהן עד 1814, כאשר שב לעבודתו בעריכת דין בלקסינגטון. ב-1816 הוא עבר לפרנקפורט ובשנות ה-20 של המאה ה-19 הוא צידד בבית המשפט החדש במחלוקת בין בית המשפט הישן לבית המשפט החדש של קנטקי (אנ'). ב-1827 הוא מונה שוב כנשיא בית המשפט לערעורים של קנטקי ושימש בתפקיד זה שנה. ב-1829 נבחר ביב מחדש לסנאט וכיהן בו עד 1835 כנציג הדמוקרטים של ג'קסון. בשנים 1829–1831 הוא היה יושב ראש ועדת הדואר של הסנאט. לאחר סיום כהונתו בסנאט הוא מונה לנגיד של הארכיון של לואיוויל. ב-1844 הוא מונה למזכיר האוצר בממשלו של הנשיא ג'ון טיילר וכיהן בתפקיד זה עד 1845. כשהתמנה ביב כמזכיר האוצר הוא היה בן 69. הואר נהג להתלבש "בסגנון מיושן, עם מכנסי רכיבה". הדוח השנתי שלו על מצב האוצר שהוגש ב-1844 כלל אוסף מורכב של נתונים סטטיסטיים של ההיסטוריה הפיננסית של האומה מאז 1789. בנוסף, הוא הציג טיעון מוצק להקמת "קרן השקעות", שבה יופקדו כספים שישמשו לתשלום הקרן והריבית של החוב הלאומי. ביב דחף לשימוש ביתרות שנוצרו מהכנסות האוצר מגביית מכס ומיסים פנימיים למימון קרן ההשקעות. קרן מסוג זה שימשה להפחתת הגרעון בשנים 1789–1835, אך לא עלה בידו של ביב להחזיר אותה לפעילות. לאחר סיום כהונתו כמזכיר האוצר הוא עסק בעריכת דין בוושינגטון ושימש כעוזר במשרד התובע הכללי. ביב היה חבר פעיל בבונים החופשיים. הוא היה הנשיא הגדול של לשכת הבונים החופשיים בראסלוויל, קנטקי ולאחר מכן הנשיא של הלשכה של פרנקפורט. הוא גם היה הנשיא הגדול של לשכת לקסינגטון ושימש כמזכיר שלה ב-1804. לאחר מכן הוא היה הנשיא הגדול של הלשכה של קנטקי. ג'ורג' ביב נפטר בוושינגטון ב-14 באפריל 1859 ונקבר בבית הקברות של פרנקפורט. מדיה וקבצים בנושא ג'ורג' ביב בוויקישיתוף ג'ורג' ביב, באתר המדריך הביוגרפי של הקונגרס של ארצות הברית (באנגלית) ג'ורג' ביב, באתר "Find a Grave" (באנגלית) Allen, William B. (1872). A History of Kentucky: Embracing Gleanings, Reminiscences, Antiquities, Natural Curiosities, Statistics, and Biographical Sketches of Pioneers, Soldiers, Jurists, Lawyers, Statesmen, Divines, Mechanics, Farmers, Merchants, and Other Leading Men, of All Occupations and Pursuits. Bradley & Gilbert. pp. 258–259.
Julianna Calm Down

"Julianna Calm Down" (בעברית: "ג'וליאנה תירגעי") הוא סינגל שהוקלט על ידי להקת הבנות האמריקאית דיקסי צ'יקס. השיר יצא לאור ב-1 במאי 2020, על ידי חברת התקליטים קולומביה רקורדס, כסינגל השני מתוך אלבום האולפן השמיני שלה, Gaslighter. השיר הגיע למקום ה-15 במצעד שירי הקאנטרי הדיגיטליים. השיר נכתב על ידי נטלי מיינס, ג'ק אנטונוף וג'וליה מייקלס והופק על ידי אנטונוף וחברות הלהקה. בשבוע יציאתו, סקר מגזין רולינג סטון את השיר, תוך שנאמר עליו כי "הוא מהווה מעין מסר לנשים צעירות (נקרא על שם בתה של אמילי סטרייר) כיצד להישאר איתנה ויציבה במערכת יחסים אכזרית". ב-Texas Monthly סקרו את השיר באופן מקיף. במהלך הסיקור, נותח השיר תוך שהוסברה המשמעות שלו. גם ב-American Songwriter סוקר השיר. האודיו הרשמי של השיר הועלה לערוץ היוטיוב של דיקסי צ'יקס ב-1 במאי 2020, ביום צאתו כסינגל. האודיו מציג את עטיפתו של הסינגל, עם שמה הקודם של הלהקה "Dixie Chicks", ולא השם המחודש שלה, שאותו שינתה במהלך שנת 2020, "The Chicks". סרטון השיר "Julianna Calm Down" באתר יוטיוב נטלי מיינס, ג'ק אנטונוף, ג'וליה מייקלס Dixie Chicks Delays New Album, Offers 'Julianna Calm Down', NPR.org (באנגלית) Zoe Haylock, The Dixie Chicks Drop a Tearjerker From Their New Album, Vulture, ‏2020-04-30 (באנגלית) Dixie Chicks Release Soothing New Song 'Julianna, Calm Down', Billboard, ‏2020-04-30 Chart Search, Billboard The Chicks – Julianna Calm Down (באנגלית), נבדק ב-2020-07-17 Claire Shaffer, Claire Shaffer, Dixie Chicks Share Heartfelt New Song 'Julianna Calm Down', Rolling Stone, ‏2020-04-30 (באנגלית) The Dixie Chicks Urge a Drama-Free Existence on Their New Single, ‘Julianna Calm Down’, Texas Monthly, ‏2020-05-01 (באנגלית) Dixie Chicks Do It Again With "Julianna Calm Down" Drop, American Songwriter, ‏2020-05-01 (באנגלית) The Chicks - Julianna Calm Down (Official Lyric Video) Sisario, Ben (2020-06-25). "The Dixie Chicks Change Their Name, Dropping the 'Dixie'". The New York Times (באנגלית אמריקאית). ISSN 0362-4331. נבדק ב-2020-07-17.
March March

"March March" הוא סינגל שהוקלט על ידי להקת הבנות האמריקאית דיקסי צ'יקס. השיר יצא לאור ב-25 ביוני 2020, על ידי חברת התקליטים קולומביה רקורדס, כסינגל השלישי מתוך אלבום האולפן השמיני שלה, Gaslighter. השיר הגיע למקום השמיני במצעד השירים הדיגיטליים של קנדה הוט 100. השיר נכתב על ידי רוס גולן, נטלי מיינס, מרטי מגווייר, ג'ק אנטונוף, איאן קירקפטריק, אמילי סטרייר ודן וילסון והופק על ידי אנטונוף וחברות הלהקה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.2 מיליון השמעות. האודיו הרשמי של השיר הועלה לערוץ היוטיוב של דיקסי צ'יקס ב-25 ביוני 2020, ביום צאתו כסינגל. האודיו מציג קטעים שונים שלקוחים מתוך הפגנות ועצומות שקרו במהלך ההיסטוריה. חלק מהסצנות עוסקות בקהילת הלהט"ב ושוויון מגדרי. נכון ליולי 2020, מונה הצפיות של הקליפ עומד על למעלה מ-2.4 מיליון צפיות. סרטון השיר "March March" באתר יוטיוב רוס גולן, נטלי מיינס, מרטי מגווייר, ג'ק אנטונוף, איאן קירקפטריק, אמילי סטרייר, דן וילסון Chris Willman, Chris Willman, Dixie Chicks Officially Change Name to ‘The Chicks’, Variety, ‏2020-06-25 (באנגלית) Dixie Chicks Delays New Album, Offers 'Julianna Calm Down', NPR.org (באנגלית) Chart Search, Billboard The Chicks – March March (באנגלית), נבדק ב-2020-07-17 Gaslighter, נבדק ב-2020-04-24 The Chicks - March March
D (שפת תכנות)

D (ידועה גם בשם "Dlang") היא שפת תכנות מרובת פרדיגמות, אשר נוצרה על ידי וולטר ברייט (אנ') ותאגיד התוכנה האמריקני "דיגיטל מארס" (אנ') והופצה בשנת 2001. אף על פי שמקור השפה D הוא הנדסה מחדש של שפת ++C, שפת D היא שפה נפרדת ושונה. בשפה עוצבו מחדש כמה מאפיינים של ++Core C, אך היא גם חולקת מאפיינים משותפים עם שפות אחרות, כגון Java, Python ,Ruby, Eiffel ו-#C. מטרות עיצוב השפה היו שילוב בין ביצועים ובטיחות של שפות מהודרות (Compiled Languages) ל"כוח האקספרסיבי" (Expressive Power) של שפות דינמיות. פרק זה לוקה בחסר. אנא תרמו לוויקיפדיה והשלימו אותו. אחת מהפרדיגמות של שפת התכנות D, היא תכנות מונחה עצמים. בתכנות אנו משתמשים בסוגי נתונים שונים על מנת לייצג מידע, כגון, מספרים, תווים, מחרוזות (אוסף של תווים) וכדומה, אך לעיתים זה לא מספיק. בתכנות מונחה עצמים, המתכנת יוצר "ישויות" אשר עונות על סט חוקים, תכונות ופעולות שהגדיר מראש, סט זה נקרא מחלקה (class). למשל, מתכנת יכול להגדיר מחלקה ששמה Person (בן אדם), ולהזין תכונות שיש לאדם, כגון שם, גיל,גובה, משקל, צבע עיניים, צבע שיער וכו' וגם פעולות : בן אדם יכול לישון,לאכול,לדבר, וכו'. המתכנת אז יוכל ליצור בני אדם נפרדים מתוך המחלקה אשר מכילים אותן תכונות ופעולות, עם ערכים אחרים שמבדילים אותם (אפשר גם ליצור בני אדם עם ערכים זהים, אם כי אין בכך היגיון) . בני אדם אלו יקראו אובייקטים, או עצמים (objects) מתוך המחלקה Person (ומכאן נובע השם תכנות מונחה עצמים).הדבר דומה להכנת עוגיות שונות (אובייקטים) מאותה תבנית (המחלקה).ניתן ליצור מחלקה לכל דבר: מצולעים, אבנים, חיות, משתמש וכו'. Alexandrescu, Andrei (4 January 2010). "The D Programming Language" (1 ed.). Addison-Wesley Professional. ISBN 978-0-321-63536-5. Alexandrescu, Andrei (15 June 2009). "The Case for D". Dr. Dobb's Journal. Bright, Walter (8 April 2014). "How I Came to Write D". Dr. Dobb's Journal. Çehreli, Ali (1 February 2012). "Programming in D". (distributed under CC-BY-NC-SA license). This book teaches programming to novices, but covers many advanced D topics as well. Metz, Cade (7 July 2014). "The Next Big Programming Language You've Never Heard Of". Wired. Ruppe, Adam (May 2014). D Cookbook (1 ed.). PACKT Publishing. ISBN 978-1-783-28721-5. מדיה וקבצים בנושא D בוויקישיתוף אתר האינטרנט הרשמי של D "כוח אקספרסיבי" מבטא את היכולת של שפת תכנות לתמוך במגוון רחב של רעיונות. כלומר, ככל ששפה יכולה לבטא יותר רעיונות, הכוח האקספרסיבי שלה גדול יותר.
יענקל'ה סגל

יעקב (יענקל'ה) סגל הוא מוזיקאי ישראלי. סגל נולד בירושלים. בוגר בית הספר למוזיקה ע"ש בוכמן-מהטה במחלקה לג'אז וגיטרה בס. בשנת 2001 השתתף כנגן גיטרה באלבומו של יוסי בנאי, "לאט", שיצא חמש שנים לפני מותו של בנאי. בשנת 2007 השתתף סגל בעיבוד המוזיקלי של אלבומם של עילי בוטנר ורן דנקר, "שווים". ב-2008, שנה לאחר מכן, הצטרף להרכב המוזיקלי "הפרויקט של עידן רייכל", כנגן טאר, בוזוקי ועוד באלבום הפלטינה "בין קירות ביתי". בין הלהיטים הבולטים בהם ניגן מתוך האלבום ניתן למנות את "מי נהר" ו-"Todas las Palabras". ב-2009 השתתף בסיבוב ההופעות הנלווה של האלבום הנושא את שמו, שזכה להצלחה רבה, במסגרתו הופיע הפרויקט בישראל, ניו יורק, לוס אנג'לס, דרום אמריקה ואפריקה. עוד באותה השנה, השתתף בניגון השירים "דג זהב" ו"עיניים צבע שקט", מתוך האלבום של שרית חדד, "מרוץ החיים". ב-2011 יצא האלבום "הביתה, הלוך חזור" של הפרויקט של עידן רייכל, בו נכללו קטעים מתוך סיבוב ההופעות "בין קירות ביתי". בשנת 2012 השתתף בהקלטת האלבום "The Tel Aviv Session" של ההרכב "טורה-רייכל קולקטיב", המורכב מעידן רייכל ומוזיקאי המאלי ויו פארקה טורה, תוך שניגן בטאר בשיר "Kfar". ב-2013 ניגן גיטרה בס באלבום "רבע לשש" של הפרויקט של עידן רייכל, שזכה בתואר פלטינה מרובעת. עוד באותה השנה, ניגן גם באלבומו של ויו פארקה טורה, Mon Pays, ובאלבומו של עידן עמדי, "בזמן האחרון", ובאלבומו עידן רפאל חביב, "לאבד עניין בזמן". באותה השנה השתתף בהופעתה של הזמרת האמריקאית אלישה קיז בישראל כנגן כלי מיתר יחד עם עידן רייכל ואייל סלע. ב-2015 ניגן גיטרה בס גם באלבום "היד החמה" של עידן רייכל. אתר האינטרנט הרשמי של יענקל'ה סגל (באנגלית) יענקל'ה סגל, באתר MusicBrainz (באנגלית) יענקל'ה סגל, באתר Discogs (באנגלית) יונתן בר גיורא‏, מכתבים ברוח: הסיפורים מאחורי אלבומו האחרון של יוסי בנאי, באתר וואלה, 11 במאי 2016 יענקל'ה סגל, באתר "פזמונט" עידן רייכל והפרויקט מגיעים לקיסריה, באתר ‏מאקו‏, 15 ביוני 2009 בין קירות ביתי, ההופעה, באתר יוסמיוסיק, ‏2009-01-31 אש להבה: אלישיה קיז הלהיטה את היכל נוקיה, באתר ‏מאקו‏, 4 ביולי 2013 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
Abriendo Puertas

Abriendo Puertas (בעברית: דלתות פתוחות) הוא אלבומה השישי של הזמרת גלוריה אסטפן ואלבומה השני בשפה הספרדית. האלבום יצא בספטמבר 1995 על ידי אפיק רקורדס. בעקבות הצלחת אלבום הבכורה שלה בשפה הספרדית Mi Tierra, החליטה אסטפן להוציא אלבום נוסף בשפה הספרדית שזו שפת האם של הוריה. בהמשך לאלבומה הקודם בספרדית האלבום מושפע ממוזיקה קובנית; מוזיקה מדינת קובה בה נולדה אסטפן. האלבום נכתב על ידי קייק סנטנדר והופק על ידי בעלה אמיליו אסטפן. האלבום זכה להצלחה כאשר זכה בפרס בטקס פרסי המוזיקה הלטינית "Latin American musical styles" ובפרס גראמי בקטגוריית "האלבום הטרופי/סלסה הטוב ביותר" מה שהיווה את פרס גראמי השני של אסטפן. בנוסף הוא גם זכה להצלחה מסחרית כאשר מכר 600 אלף עותקים בארצות הברית (זכאות למעמד זהב), 600 אלף עותקים בספרד (מעמד של 6 פלטינות), 250 אלף עותקים בקולומביה (מעמד 4 פלטינות) ו-60 עותקים בארגנטינה (מעמד פלטינה). גם באירופה האלבום זכה להצלחה כאשר מכר מיליון עותקים ביבשת ובכך קיבל מעמד של פלטינה אירופאית. במצעד האלבומים הספרדי האלבום הגיע למקום הראשון ולמקום השני במצעד האלבומים הלטיני של בילבורד. מידע על האלבום Abriendo Puertas באתר MusicBrainz מידע על האלבום Abriendo Puertas באתר AllMusic האלבום Abriendo Puertas באתר Discogs האלבום Abriendo Puertas באתר ספוטיפיי